Lav et referat af nedenstående tekst:

Tekst:
- Det er nærmest til grin, siger Jens Madsen, der er formand for Aalborg og Nørresundby Kørelærerforening. - Vi oplever, at båndene under teoriprøverne sprænger, at billederne er falmede og uden farver, og at spørgsmålene ikke harmonerer med trafik-regler i dag, siger Jens Madsen. Han vil ikke afvise, at de forældede betingelser kan være skyld i den forholdsvis høje dumpeprocent. I eksempelvis Nordjylland dumper hver femte elev. I København er det hver fjerde. Rigspolitiet har lovet at modernisere prøverne - faktisk siden 2004, og ifølge de prøve-sagkyndiges landsformand Peter Krarup er det dyrt at lade være. - Digitale prøver vil lette arbejdsgangen betydeligt. Både for elever og vi sagkyndige, siger Peter Krarup. Som landsformand har han i flere år rykket Rigspolitiet for en moderne løsning. Den skulle indføres inden 2004. Så blev datoen ændret til slutningen af 2009 og igen til april 2010. - Og nu har de lovet, at politikredsene kan tage digitale prøver i brug inden udgang af i år. - Men man skal vist være optimist for at tro på det, siger Peter Krarup til DR Nordjylland.

Referat:
Din adgang til et bil-rat går via en prøve, der dateres tilbage til 1986.
Politiets teoriprøver er 25 år gamle, og afvikles stadig som dengang - med lysbilledapparat og kassettebånd, skriver DR Nordjylland.